Դասի նպատակն էր հեռուստահաղորդման ֆորմատն օգտագործելով՝ առավել պատկերավոր կերպով ներկայացնել ՀՀ սպասարկման ոլորտում առկա հիմնախնդիրները, ինչպես նաև միասին փորձել գտնել դրանց լուծումները: Դասի ընթացքում, «Տարածաշրջանային Ազդակ» հաղորդաշարի շրջանակներում հյուրընկալված, տարբեր մարզեր ներկայացնող սպասարկման ոլորտի պատասխանատուները, իրենց իսկ պատրաստած սահիկահանդեսների միջոցով ներկայացրեցին տվյալ մարզում տիրող իրավիճակը, պատասխանեցին հաղորդավարուհու հղած տարաբնույթ հարցերին: Ուշագրավ էր նաև այն, որ դասի ընթացքում նույն կուրսի ուսանողներից մի քանիսը, կերպարանափոխված ( լսարանում կային թոշակառուներ, հիվանդներ, վաստակավոր ուսուցչուհիներ և այլն), որպես հասարակ ժողովրդի ներկայացուցիչներ լսարանից հարցեր և մտահոգություններ հնչեցրեցին: